12 घंटे में गिरा 9 डिग्री तापमान
समुद्री हवाअों के साथ आए बादल गुरुवार दोपहर को छट गए। इसके बाद गुरुवार शाम से ही उत्तर भारत से आई शीत लहर ने अपना प्रभाव दिखाना शुरू किया। 24 दिसम्बर शाम 5 बजे से अगले दिन सुबह 5 बजे तक 12 घंटे में करीब नौ डिग्री तक तापमान में गिरावट दर्ज की गई। रात में गिरे तापमान ने ठंड काफी बढ़ा दी है।
पिछले एक सप्ताह से दिन में समुद्री हवाओं के साथ आए बादल प्रदेश सहित जिले में भी छाए हुए थे। इधर, उत्तर भारत से आने वाली शीत लहर के पहुंचने से मौसम भी परिवर्तित हो गया था। बादलों के कारण ठंड अपना असर नहीं दिखा पा रही थी। गुरुवार को इसके हटते ही शीत लहर ने अपना असर दिखाया। दोपहर में बदली छटी तो ठंड का असर दिखाई देने लगा। गुरुवार शाम 5.30 बजे 22.8 डिग्री तापमान दर्ज किया गया। जो देर रात तक कम होता गया। शुक्रवार सुबह 5.30 बजे तापमान गिरकर 13.2 डिग्री तक पहुंच गया।
इस तरह से समझे तापमान को
24 दिसम्बर शाम 5.30 बजे - 22.8 रात 8.30 बजे- 19.4, रात 11.30 बजे- 17.4
25 दिसम्बर रात 2.30 बजे- 15.2 सुबह 5.30 बजे- 13.2
hin_Deva hin_Deva hin_Deva hin_Deva hin_Deva hin_Deva